Tettawi-t ɣef tɣalin-ines ussan d wuḍan. D nettat i t-yessadren s wadif i d-tekkes tewtult seg tɣunam n yemma-tsen, d nettat i t-id-iṛebban armi d-ymmug d argaz. Yiwen n wass deg wussan, mi qrib ad d-yeɣli yiḍ, taqcict-nni d gma-s, Bu wedmim, yufa-ten-id lḥal deg yiwet n taddart, zdat n uxxam n yiwet n temɣart, d tawḥdanit. D nettat i ten-yessensen iḍ-nni ;ɣur-s i zedɣen armi d asmi temmut. Teɣli-d gar-asen lmḥibba, tessemɣer-iten-id, tḥuder-iten armi d asmi i tewweḍ leεfu Rebbi. Asmi i temmut, d igujilen-nni i tt-iweṛten. Taqcict-nni d gma-s ddren deg lehna d talwit, am sin n yiḍudan n ufus. Dɣa asmi i iεedda zzman, taqcict i yebɣan leḥsan i gma-s, tekker tezweǧ-as. D acu kan tin d wi iga axxam n ddunit, tefreq gma-s d 137